sagorsarker/bangla-wikipedia huggingface dataset:
রবীন্দ্র পুষ্পকুমারা

কারুপ্পিয়াহায়েগ রবীন্দ্র পুষ্পকুমারা (, ; জন্ম: ২১ জুলাই, ১৯৭৫) পানাদুরা এলাকায় জন্মগ্রহণকারী তামিল-সিংহলী মিশ্র বংশোদ্ভূত সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন।
দলে তিনি মূলতঃ মিডিয়াম-ফাস্ট বোলার। এছাড়াও ডানহাতে ব্যাটিংয়ে পারদর্শিতা দেখিয়েছেন ‘পুষ্পে’ ডাকনামে পরিচিত রবীন্দ্র পুষ্পকুমারা। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন তিনি।
শ্রীলঙ্কার অনূর্ধ্ব-১৯ দলের পক্ষে প্রারম্ভিক সফলতা লাভের পর শ্রীলঙ্কার টেস্ট দলের সদস্য মনোনীত হন সেন্ট জন্স কলেজের সাবেক ছাত্র পুষ্পকুমারা। আগস্ট, ১৯৯৪ সালে পাকিস্তানের বিপক্ষে তার বোলিং বেশ সাড়া জাগিয়েছিল। কিন্তু পেস বোলিংয়ে ধারাবাহিকতা না থাকায় দলের নিয়মিত সদস্য হতে পারেননি। ১৯৯৪-৯৫ মৌসুমে হারারেতে অনুষ্ঠিত টেস্টে স্বাগতিক জিম্বাবুয়ে দলের বিপক্ষে নিজস্ব সেরা ৭/১১৬ লাভ করেন। তার আগ্রাসী বোলিংয়ে কারণে তিনি ‘ওয়াইল্ড জনি’ ডাকনামে পরিচিতি পেয়েছেন।
আরাম শাহ

আরাম শাহ (আনুমানিক শাসনকাল ১২১০ - ১২১১) ছিলেন দিল্লির মামলুক সালতানাতের দ্বিতীয় সুলতান।
কুতুবউদ্দিন আইবেকের সাথে আরাম শাহর সম্পর্ক নিয়ে ভিন্নমত রয়েছে। কারো কারো মতে তিনি আইবেকের ছেলে। কিন্তু মিনহাজ-ই-সিরাজ লিখেছেন যে কুতুবউদ্দিনের তিন মেয়ে ছিল। আবুল ফজল ইবনে মুবারাক বলে তিনি কুতুবউদ্দিনের ভাই ছিলেন। একটি আধুনিক মতানুযায়ী কুতুবউদ্দিনের সাথে তার কোনো সম্পর্ক ছিল না কিন্তু তিনি উপস্থিত থাকায় তাকে উত্তরসুরি নিয়োগ করা হয়।
সালতানাতের উত্তরসুরি নিয়োগের কোনো নির্দিষ্ট নিয়ম ছিল না। আরাম শাহ লাহোরে তুর্কি আমিরদের দ্বারা নির্বাচিত হন। আরাম শাহ সাম্রাজ্য পরিচালনায় অদক্ষ ছিলেন। চিলাহগনিরা তার বিরুদ্ধে ষড়যন্ত্র করে এবং বাদাউনের তৎকালীন গভর্নর শামসউদ্দিন ইলতুতমিশকে আরাম শাহর বিরুদ্ধে আমন্ত্রণ জানায়। ইলতুতমিশ তাদের আহ্বানে সাড়া দেন। ১২১১ খ্রিষ্টাব্দে দিল্লির নিকটে বাগ-ই জুদ নামক স্থানে তিনি আরাম শাহকে পরাজিত করেন। আরাম শাহর শেষপর্যন্ত কী হয়েছিল তা স্পষ্টভাবে জানা যায়নি।
রুকনউদ্দিন ফিরোজ

রুকনউদ্দিন ফিরোজ ছিলেন দিল্লির মামলুক সালতানাতের চতুর্থ সুলতান। তিনি মাত্র সাত মাস শাসন করেছেন। এছাড়া তিনি বাদাউনের গভর্নর ছিলেন। তিনি শামসউদ্দিন ইলতুতমিশের ছেলে ছিলেন। তবে তিনি সঙ্গীতে মগ্ন থাকতেন। এসব কারণে তার মা শাহ তুরকান সকল ক্ষমতা কুক্ষিগত করেন। তিনি স্বৈরাচারী শাসন চালিয়েছিলেন। অযোগ্য হওয়ায় শেষপর্যন্ত রুকনউদ্দিন ফিরোজকে ১২৩৬ খ্রিষ্টাব্দের নভেম্বর হত্যা করা হয়।
<br>
বিরোধীদলীয় নেতা (বাংলাদেশ)

বিরোধীদলীয় নেতা হলো বাংলাদেশের আইনসভা জাতীয় সংসদের বিরোধী দলের নেতৃত্বদানকারী ব্যক্তি। বিরোধীদলীয় নেতা সাধারণত জাতীয় সংসদের দ্বিতীয় বৃহত্তম রাজনৈতিক দল, যা সরকারি দলের পরেই জাতীয় সংসদের সংখ্যাগরিষ্ঠ, সেই বৃহত্তম দলের নেতা। বাংলাদেশের প্রথম জাতীয় সংসদে কোন বিরোধী দলীয় নেতা ছিলেন না। দ্বিতীয় সংসদে এসে প্রথম বিরোধী দলীয় নেতা নির্বাচন করা হয় এবং জাতীয় সংসদের প্রথম বিরোধী দলীয় নেতা ছিলেন আসাদুজ্জামান খান। বিরোধীদলীয় নেতার পদটি সরকারের মন্ত্রিপরিষদের একজন পূর্ণ মন্ত্রীর সমান পদমর্যাদার অধিকারী।
বাংলাদেশের জাতীয় সংসদের প্রথম ও যষ্ঠ মেয়াদে কোন বিরোধীদলীয় নেতা ছিলেন না। দ্বিতীয় থেকে দ্বাদশ জাতীয় সংসদের বিরোধীদলীয় নেতাদের তালিকা উপস্থাপন করা হয়েছে:
ব্রায়ান মার্ফি

ব্রায়ান অ্যান্ড্রু মার্ফি (; জন্ম: ১ ডিসেম্বর, ১৯৭৬) সলিসবারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন। এছাড়াও দলকে আন্তর্জাতিক ক্রিকেটে নেতৃত্ব দিয়েছেন। ডানহাতে ব্যাটিংয়ের পাশাপাশি লেগ ব্রেক গুগলিতে পারদর্শী ছিলেন ব্রায়ান মার্ফি। ঘরোয়া প্রথম-শ্রেণীর ক্রিকেটে ম্যাশোনাল্যান্ড এবং ওয়েস্টার্ন প্রভিন্সের পক্ষে খেলেছেন।
সমগ্র খেলোয়াড়ী জীবনে ১১ টেস্ট ও ৩১টি একদিনের আন্তর্জাতিকে জিম্বাবুয়ে দলের প্রতিনিধিত্ব করেন। ২০০১ সালে সাবেক অধিনায়ক হিথ স্ট্রিকের পরিবর্তে তাকে দলের অধিনায়কত্ব প্রদান করা হয়। কিন্তু চারটি ওডিআই ও একটিমাত্র টেস্টে অধিনায়কের দায়িত্ব পালনের পর হাতে গুরুতর আঘাত পেলে তাকে দলের বাইরে অবস্থান করতে হয়েছে। ফলশ্রুতিতে দলের হাল ধরেন স্টুয়ার্ট কার্লাইল। আরোগ্য লাভের পর আন্তর্জাতিক ক্রিকেটে ফিরে আসেন ও ২০০৩ সালের ক্রিকেট বিশ্বকাপে অংশ নেন।
আন্তর্জাতিক ক্রিকেট থেকে অবসর নিয়ে ইংল্যান্ডের ক্লাব ক্রিকেটে চুক্তিবদ্ধ হন ও জিম্বাবুয়ে ত্যাগ করেন। এছাড়াও, দক্ষিণ আফ্রিকায় কেপটাউন বিশ্ববিদ্যালয় দলের প্রশিক্ষকের দায়িত্ব পালন করেছেন। বর্তমানে তিনি ইস্ট অ্যাংলিয়ান প্রিমিয়ার ক্রিকেট লীগে সোয়ার্ডেস্টন ক্রিকেট ক্লাবে প্রশিক্ষকের দায়িত্বে রয়েছেন।
ঢেপা নদী

ঢেপা নদী বাংলাদেশের উত্তরের জেলা দিনাজপুরে প্রবাহিত একটি আঞ্চলিক নদী। এই নদীটির দৈর্ঘ্য ২৫ কিলোমিটার বা ১৬ মাইল। বাংলাদেশ পানি উন্নয়ন বোর্ড বা "পাউবো" কর্তৃক ঢেপা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫০।
দিনাজপুর জেলার বীরগঞ্জ উপজেলা'র নিজপাড়া ও পাল্টাপুর ইউনিয়ন এর উত্তর-পূর্ব সীমান্তবর্তী শম্ভুগাঁও গ্রামে আত্রাই নদীর পশ্চিম পাড় (অক্ষাংশ ২৫°৫৩'৪৩" উত্তর; দ্রাঘিমাংশ ৮৮°৪৩'২৪" পূর্ব) হতে শাখানদী হিসেবে ঢেপা নদীর উৎপত্তি।
উৎপত্তিস্থল থেকে পূর্বদিকে কিছুদূর অগ্রসর হওয়ার পর বীরগঞ্জ পৌরএলাকার সন্নিকটে (অক্ষাংশ ২৫°৫১'৫৭" উত্তর; দ্রাঘিমাংশ ৮৮°৩৯'৫২" পূর্ব) ছোট ঢেপা নদী-এর জলস্রোত বুকে ধারণ করেছে। ঢেপা ও ছোট ঢেপার মিলনস্থলে পানি উন্নয়ন বোর্ড কর্তৃক সুইসগেট নির্মাণ করা হয়েছে। ফলে উক্তস্থানে কৃত্রিম হ্রদের সৃষ্টি হয়েছে। যা মৎস অভয়ারণ্য হিসেবে পরিচিত।
বীরগঞ্জ পৌরএলাকার কোলঘেঁষে প্রবাহিত হওয়ার পর ঢেপা নদী দক্ষিণ দিকে প্রবাহিত হয়ে দিনাজপুর সদরের পৌরএলাকার নিকটবর্তী রাজাপোড়া ঘাট নামক স্থানে (অক্ষাংশ ২৫°৩৮'৪৪" উত্তর; দ্রাঘিমাংশ ৮৮°৩৭'১৪" পূর্ব) পুনর্ভবা নদীতে পতিত হয়েছে।
টেরাকোটার সৌন্দর্যমণ্ডিত কান্তনগর মন্দির বা নদীর তীরে কান্তনগরে অবস্থিত।
নাগরী নদী

নাগরী নদী বা নাগর নদী বা নাগর আপার নদী বা উজান নাগর নদী বাংলাদেশ-ভারতের একটি আন্তঃসীমান্ত নদী। এটি ভারতের পশ্চিমবঙ্গের উত্তর দিনাজপুর জেলা এবং বাংলাদেশের উত্তর-পশ্চিমাঞ্চলের পঞ্চগড় এবং ঠাকুরগাঁও জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক নাগর আপার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৫।
নাগর নদী ভারতে উৎপন্ন হয়ে পঞ্চগড় জেলা দিয়ে বাংলাদেশে প্রবেশ করেছে। পঞ্চগড় জেলার আটোয়ারী উপজেলা হয়ে বালিয়াডাঙ্গী উপজেলায় প্রবেশ করে ঠাকুরগাঁও জেলার পশ্চিম সীমান্ত দিয়ে প্রবাহিত হয়ে অবশেষে হরিপুর উপজেলা হয়ে পুনরায় ভারতে প্রবেশ করেছে। তীরনই নদী এবং নোনা নদী, যমুনা খাল ও জালুই খাল নামে কিছু উল্লেখযোগ্য খালের সঙ্গে নাগর নদীর সংযোগ রয়েছে। নদীটির গতিপথ অধিকাংশ সময়ই ভারত-বাংলাদেশের সীমানা নির্দেশ করেছে। বাংলাদেশ অংশে এর দৈর্ঘ্য প্রায় ১২৫ কিমি। কিছুটা আকস্মিক বন্যা প্রবণতা রয়েছে, তবে তেমন একটা ক্ষয়-ক্ষতি করে না। শুষ্ক মৌসুমে পানি থাকে না, তবে কৃষকরা বর্ষা মৌসুমের পানিকে বাঁধ দিয়ে আটকে রেখে সেচের জন্য ব্যবহার করে থাকে।
নাগর নদী তার বাম দিকের প্রবাহে যেসব উপনদী নিয়েছে সেগুলো হচ্ছে পেটকি, আমনদামন, তীরনই, নোনা, গন্দর, কাছ এবং কুলিক নদী। নাগর নদী তার ডানদিকে যেসব নদী থেকে প্রবাহ গ্রহণ করেছে সেগুলো হচ্ছে রতুয়া, দোলঞ্চা, সেরয়ানী নদী।
তীরনই নদী

তীরনই নদী বাংলাদেশ ভারতের মধ্য দিয়ে প্রবাহিত আন্তঃনদী নাগর নদীর একটি শাখানদী। নদীটির দৈর্ঘ্য ৪৪ কিলোমিটার, প্রস্থ ৩০ মিটার এবং গভীরতা ৪ মিটার। নদী অববাহিকার আয়তন ৯০ বর্গকিলোমিটার। নদীটিতে সারাবছরই পানিপ্রবাহ থাকে। এই নদীটি জোয়ারভাটার প্রভাবমুক্ত। বাংলাদেশ পানি উন্নয়ন বোর্ড বা "পাউবো" কর্তৃক তীরনই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৪।
তীরনই নদী বাংলাদেশের পঞ্চগড় জেলার আটোয়ারী উপজেলার আলোয়া খোয়া ইউনিয়নের সীমান্ত এলাকার নিম্নাঞ্চল থেকে উৎপন্ন হয়ে ঠাকুরগাঁও জেলার বালিয়াডাঙ্গী উপজেলা অতিক্রম করে রানীশংকাইল উপজেলার কাশিপুর ইউনিয়ন অবধি প্রবাহিত হয়ে নাগর নদীতে পতিত হয়েছে। নদীটির দৈর্ঘ্য ৪২ কিলোমিটার। এই নদীতে পানির প্রবাহ সারাবছর পরিদৃষ্ট হলেও শুষ্ক মৌসুমে পানির প্রবাহ আশঙ্কাজনকভাবে হ্রাস পায়। বর্তমানে প্রবাহের পরিমাণ অতীতের তুলনায় অনেক কমে গেছে এবং পলির প্রভাবে নদীর তলদেশ ক্রমশ ভরাট হয়ে যাচ্ছে।
দ্য মিজ

মাইকেল গ্রেগরি "মাইক" মিজানিন (জন্ম অক্টোবর ৮, ১৯৮০) একজন আমেরিকান পেশাদার কুস্তিগির, বাস্তবতা টেলিভিশন তারকা এবং অভিনেতা। তিনি ডাব্লিউডাব্লিউই এর সাথে চুক্তি করেছেন, সেখানে সে তার রিং নাম দ্য মিজ নামে কুস্তি লড়েন। তিনি বর্তমানে ডাব্লিউডাব্লিউই চ্যাম্পিয়ন।
মিজানিন এমটিভি'র "" এর অভিনেতা দলের সদস্য ছিলেন, যেটি প্রথম ২০০১ সালে শুরু হয়। তিনি দ্য রিয়েল ওয়ার্ল্ড: ব্যাক টু নিউ ইয়র্কের স্পীন অফ সিরিজ "রিয়েল ওয়ার্ল্ড/রোড রুলস চ্যালেঞ্জ" এ অভিনয় করেছেন। তিনি "টাফ এনাফ" এর চতুর্থ সিরিজে অংশগ্রহণ করে। টাফ এনাফ এমন একটি টেলিভিশন প্রতিযোগিতা যেখানে বিজয়ীকে ডাব্লিউডাব্লিউই এর চুক্তি দেওয়া হয়। মিজানিন এতে প্রথম রানার্স আপ হয়। মিজানিন প্রশিক্ষিত এবং স্বাধীন/উন্নায়নমূলক কুস্তিতে অংশ নেন।যথাঃ আল্টিমেট প্রো রেসলিং, ডীপ সাউথ রেসলিং, এবং ওহাইও ভ্যালি রেসলিং।
২০০৬ সালে মিজানিন ডাব্লিডাব্লিউই ডিভা সার্চ প্রতিযোগিতায় উপাস্থপক হন। তার উপস্থাপনা কর্তব্যের মধ্যে, ২০০৬ সালের সেপ্টেম্বরে তার অভিষেক হয়। ২০১০ সালের ডাব্লিউডাব্লিউই মানি ইন দ্য ব্যাংকে মানি ইন দ্য ব্যাংক লেডার ম্যাচ জিতে। এটি একটি চুক্তি যেটি জমা দিয়ে ডাব্লিউডাব্লিউই চ্যাম্পিয়নশিপ ম্যাচ খেলতে পারবে। নভেম্বরে তিনি এটি জমা দিয়ে র‌্যান্ডি অরটনকে হারিয়ে ডাব্লিউডাব্লিইই চ্যাম্পিয়ন হন। তিনি টানা ছয় মাস চ্যাম্পিয়ন ছিলেন। ২০১১ সালের, বার্ষিক প্রো রেসলিং ইলাস্ট্রেটেডে পৃথিবীর সেরা ৫০০ রেসলারের তালিকার মধ্যে মিজ ১ম স্থান অধিকার করে। মিজ ডাব্লিইডাব্লিইইতে মোট ১৩টি চ্যাম্পিয়নশিপ জিতেছে (ডাব্লিউডাব্লিউ ১বার, আন্তঃমহাদেশীয় ৫ বার, দুইবার মার্কিন যুক্তরাষ্ট্রীয়, এবং ট্যাগ টিম)
মিজ কোম্পানীর ইতিহাসে ২৫তম ট্রিপল ক্রাউন চ্যাম্পিয়ন। মিজ ১৪তম ম গ্রান্ড স্লাম চ্যাম্পিয়ন, এবং (সহ জন মরিসন) ২০০৮ সেরা ট্যাগ টিমের জন্য স্লামি পুরস্কার জিতেছে। 
২০১৪ সালে তিনি তার দীর্ঘ সময়ের বান্ধবী, মডেল, অভিনেত্রী এবং দুই বারের ডিভা চ্যাম্পিয়ন মারিসে কুযেলেটকে বিয়ে করেন।
মিজানিন ক্লেভেল্যান্ড, ওহাইওতে জন্মগ্রহণ করেছিল এবং সেখানে বড় হয়েছে। সেখানে সে নরম্যান্ডি হাই স্কুলে করেছেন এবং তখন তার বিদ্যালয়ের বাস্কেট বল এবং ক্রস কান্ট্রি দলের অধিনায়ক ছিলেন। এছাড়াও তিনি সাঁতারে অংশগ্রহণ করেন। এছাড়াও সে সময় তিনি ছাত্র সরকারের সদস্য ছিলেন এবং তার উচ্চ বিদ্যালয়ের বর্ষপঁজির সম্পাদক ছিলেন। এরপর তিনি মিয়ামি ইউনিভার্সিটি ভর্তি হন, এই সময় তিনি থেটা চি নামক ভ্রাতৃসংঘের সদস্য ছিলেন। মিজানিন রিচার্ড টি. ফারমার স্কুল অব বিজনেস এ ব্যবসা নিয়ে পড়াশোনা করেন।
গলঘেসিয়া নদী

গলঘেসিয়া নদী বা গুতিয়াখালি নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ২২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গলঘেসিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৬। এটি সাতক্ষীরা জেলার আশাশুনি, কালীগঞ্জ ও শ্যামনগর উপজেলার মধ্য দিয়ে প্রবাহিত হয়েছে। এই নদীর তীরে ঐতিহ্যবাহী মহিষকুড় হাট, বি.জি.এম ক্লাব মাঠ, কলিমাখালী মাঠ, শ্রীউলা হাট, বাশতলা মৎস্য আড়ৎ অবস্থিত। এই নদী ঘোলা ত্রীমোহনায় যেয়ে খোলপেটুয়ার সংগে মিলিত হয়েছে।
গলঘেসিয়া নদীটি সাতক্ষীরা জেলার আশাশুনি উপজেলার আশাশুনি ইউনিয়নে প্রবহমান সাপমারা-হাবড়া (খুটিকখালি) নদী হতে উৎপত্তি লাভ করেছে। অতঃপর এর একই জেলার একই উপজেলার প্রতাপনগর ইউনিয়ন পর্যন্ত প্রবাহিত হয়ে খোলপেটুয়া নদীতে পতিত হয়েছে। নদীটির কোনো শাখা-প্রশাখা নেই। এটি খুবই অপ্রশস্ত একটি নদী। সমুদ্র উপকূলীয় এলাকার নদী হওয়ায় নদীতে জোয়ার ভাটার প্রভাব আছে।
মরিচ্চাপ-লবঙ্গবতী নদী

মরিচ্চাপ-লবঙ্গবতী নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ১০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মরিচ্চাপ-লবঙ্গবতী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৫।
মরিচ্চাপ-লবঙ্গবতী নদীটি সাতক্ষীরা জেলার সাতক্ষীরা সদর উপজেলার ভোমরা ইউনিয়ন এলাকায় প্রবহমান ইছামতি নদী হতে উৎপত্তি লাভ করেছে। অতঃপর এই নদীর জলধারা একই জেলার সাতক্ষীরা সদর উপজেলা এবং দেবহাটা উপজেলার সীমান্ত ঘেঁষে আশাশুনি উপজেলার বুদ্ধহাটা ইউনিয়ন পর্যন্ত প্রবাহিত হয়ে খোলপেটুয়া নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত। মানিকখালি নামক স্থানে এটি বেতনা নদীর সাথে মিলিত হয়ে খোলপেটুয়া নদী নাম ধারণ করেছে। মরিচ্চাপ নদীর সংগে প্রাণসায়র খালের সংযোগ রয়েছে।
প্রাণসায়র নদী

প্রাণসায়র নদী বা প্রাণসায়র খাল বাংলাদেশের সাতক্ষীরা জেলার উপর দিয়ে প্রবাহিত একটি ঐতিহাসিক খাল। খননকালে খালটি ১৩ কিলোমিটার দীর্ঘ এবং ২০০ ফুট প্রশস্ত ছিলো। নদীটি এল্লার চর নামক স্থানে মরিচ্চাপ নদী থেকে খনন করে সাতক্ষীরা পৌরসভার ওপর দিয়ে উত্তর দিকে নৌখালি খালের সাথে স্নযুক্ত।
১৮৬৫ সালে ব্রিটিশ আমলে সাতক্ষীরার বিখ্যাত জমিদার প্রাণনাথ রায়চৌধুরী এল্লারচর নামক স্থানে একটি খাল খনন করেন যা সাতক্ষীরা সদরের উপর দিয়ে প্রবাহিত হচ্ছে। খালটি মরিচ্চাপ নদী এবং নৌখারি খালকে সংযুক্ত করেছে।
কাকশিয়ালী নদী

কাকশিয়ালী নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ১৮ কিলোমিটার, গড় প্রস্থ ৮০ মিটার। এর প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাকশিয়ালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৬।
কাকশিয়ালী নদীটি সাতক্ষীরা জেলার আশাশুনি উপজেলার সদর ইউনিয়নে প্রবহমান সাপমারা-হাবড়া নদী (খুটিকখালি) থেকে উৎপত্তি লাভ করেছে। পরবর্তীতে কালীগঞ্জ উপজেলায় এ নদীর জলধারা ভাড়াশিমলা ইউনিয়নের মধ্য দিয়ে প্রবাহিত হয়ে ইছামতি-কালিন্দি নদীতে পতিত হয়েছে।
কালিন্দীকে কলাগাছিয়ার সাথে যোগ করার আগে কালিগঞ্জের যমুনা থেকে একটি খাল কেটে পূর্ব দিকে উজিরপুরের নিকটে গলঘেসিয়ার সাথে যুক্ত করা হয়। ব্রিটিশ ইঞ্জিনিয়ার উইনিয়াম ককশাল এই খাল খনন করেন । ককশিয়াল সাহেবের নামানুসারে খালটি কাকশিয়ালী নদী নামে পরিচিত লাভ করে। যোগাযোগের জন্য এ নদীটি কাটলেও পরবর্তিতে এ নদী উপকূলীয় অঞ্চলের নদীর প্রবাহ ও প্রতিবেশ ব্যবস্থাপনার ক্ষেত্রে গুরুত্বপূর্ণ ভূমিকা পালন করে। তৈরী করে উপকূলীয় এলাকার আন্তঃনদী সংযোগ।
আন্তর্জাতিক অহিংসা দিবস

আন্তর্জাতিক অহিংস দিবস প্রতিবছর ২ অক্টোবর মহাত্মা গান্ধীর জন্মদিনে পালিত হয়৷ এছাড়া ভারতে এই দিনটি গান্ধী জয়ন্তী হিসেবে পালিত হয় ৷
২০০৪ সালের জানুয়ারি মাসে প্যারিসে ইরানি নোবেল বিজয়ী শিরিন এবাদী তার একজন হিন্দী শিক্ষকের কাছ থেকে দিবসটির ব্যাপারে একটি প্রস্তাবনা গ্রহণ করেন ৷ সিদ্ধান্তটি ধীরে ধীরে ভারতের জাতীয় কংগ্রেসের কিছু নেতাদের আকর্ষণ করতে থাকে ৷ ২০০৭ সালে সোনিয়া গান্ধী এবং ডেসমন্ড টিটু জাতিসংঘে সিদ্ধান্তটি পেশ করেন ৷
১৫ জুন ২০০৭, জাতিসংঘের সাধারণ পরিষদের সদস্যবৃন্দ ২ অক্টোবরকে আন্তর্জাতিক অহিংস দিবস করার ব্যাপারে ভোট দেন ৷ এরপর সাধারণ পরিষদ তার সদস্যদের কাছে অহিংসার বার্তা দিয়ে ২ অক্টোবর দিবসটি পালনের ব্যাপারে ঘোষণা দেয় ৷"
বিশ্ব থেকে হিংসা, বিদ্বেষ, হানাহানি, মারামারি, অসহিষ্ণুতা ও রক্তপাত বন্ধে বিশ্ববাসীকে সচেতন করতে প্রতিবছর ২ অক্টোবর বিশ্ব অহিংস দিবস পালন করা হয়।
অহিংসা বলতে বোঝায় হিংসা থেকে দূরে থাকা। হিংসা থেকে দূরে থাকাই এ দিবসের মূল কথা।
পৃথিবীর অসহিষ্ণুতা, উত্তেজনা, সহিংসতা বন্ধে ভারতের স্বাধীনতা আন্দোলনের অবিসংবাদিক নেতা মহাত্মা গান্ধীর অহিংস আন্দোলন গুরুত্বপূর্ণ ভূমিকা পালন করেছিল। তাই মহাত্মা গান্ধীর জন্মদিনকে আন্তর্জাতিক অহিংস দিবস হিসেবে পালন করা হয়। ভারতে এদিনটি গান্ধী জয়ন্তী হিসেবেই পরিচিত।
২০০৪ সালের জানুয়ারি মাসে প্যারিসে ইরানি নোবেল বিজয়ী শিরিন এবাদী তার একজন হিন্দি শিক্ষকের কাছ থেকে দিবসটির ব্যাপারে একটি প্রস্তাবনা গ্রহণ করেন। পরে ২০০৭ সালে সোনিয়া গান্ধী জাতিসংঘে সিদ্ধান্তটি পেশ করে। ২০০৭ সালের ১৫ জুন জাতিসংঘের সাধারণ সভায় ২ অক্টোবরকে আন্তর্জাতিক অহিংস দিবস হিসেবে ঘোষণা করা হয়।
চুল প্রতিস্থাপন

চুল প্রতিস্থাপন বা হেয়ার ট্রান্সপ্ল্যান্টেশন(Hair transplantation) একটি সার্জারি প্রক্রিয়া,যাতে শরীরের কোন অংশ(দাতা সাইট) হতে হেয়ার ফলিকল তুলে অন্য কোন চুলবিহীন অংশে(গ্রহীতা সাইট) প্রতিস্থাপন করা হয়। এটি সাধারণভাবে পুরুষ মানুষের টাকের চিকিৎসায় প্রচলিত।এই প্রক্রিয়ায় জিনগতভাবে টাকবিহীন অঞ্চল যেমন মাথার পিছন হতে হেয়ার ফলিকল তুলে টাক অংশে লাগানো হয়।এছাড়াও চোখের ভুরু,দাড়ি,বুকের চুল এবং দুর্ঘটনায় সৃষ্ট চুলবিহীন অংশেও এটি ব্যবহৃত হয়।
বর্তমান যুগে চুল প্রতিস্থাপনের সবচেয়ে আধুনিক প্রযুক্তি হল "ফলিকুলার ইউনিট ট্রান্সপ্ল্যান্টেশন"।
প্রথমত,সার্জন রোগীর স্কাল্প(Scalp) বা মাথার খুলি বিশ্লেষণ করেন,তাদের পছন্দ ও প্রত্যাশা নিয়ে আলোচনা করেন,তাদের কোন পদ্ধতিতে চুল প্রতিস্থাপন করলে ভাল হবে (যেমন একক বনাম একাধিক সেশন),তা নিয়ে পরামর্শ দেন এবং সম্ভাব্য ফলাফল নিয়ে আলোচনা করেন।প্রাক-অপারেটিভ folliscopy চুলের বিদ্যমান ঘনত্ব জানতে সাহায্য করবে, যাতে নতুন রূপান্তরিত চুল গ্রাফটের এর পোস্ট অপারেটিভ ফলাফল সঠিকভাবে মূল্যায়ন করা যায়।কিছু রোগীর ক্ষেত্রে সাময়িক প্রাক অপারেটিভ minoxidil এবং ভিটামিন সঙ্গে উপকারী হতে পারে।
সার্জারির কয়েক দিন আগে রোগীর যে কোনও ওষুধ যার ফলে অভ্যন্তরীণ রক্তক্ষরণ হতে পারে,তা ব্যবহার করা থেকে বিরত থাকতে বলা হয়।পোস্ট অপারেটিভ অ্যান্টিবায়োটিকগুলি সাধারণভাবে সংক্রমণ প্রতিরোধে ব্যবহৃত হয়।
প্রতিস্থাপন অপারেশনের আগে রোগীকে হালকা নিস্তেজকারি ঔষধ(সিডেটিভ) সঙ্গে এবং স্থানীয় এনেস্থেশিয়া ইনজেকশন দেওয়া হয়।এরপর স্কাল্পে শ্যাম্পু এবং অ্যান্টিব্যাক্টেরিয়াল ঔষধ দিয়ে চুল প্রতিস্থাপনের জন্য প্রস্তুত করা হয়।
চুল প্রতিস্থাপনের অনেক পন্থা আছে,যেগুলোর প্রত্যেকেরই নিজস্ব সুবিধা-অসুবিধা আছে।যে পন্থাই অবলম্বন করা হোক না কেন,সঠিকভাবে হেয়ার ফলিকল সংগ্রহ করা প্রতিস্থাপিত চুলের স্থায়িত্ব রক্ষা করতে অত্যন্ত গুরুত্বপূর্ণ।হেয়ার ফলিকল যেহেতু ত্বকের সাথে সামান্য কৌণিকভাবে অবস্থান করে,প্রতিস্থাপিত টিস্যুকেও সেই কোণ অনুযায়ী অপসারণ করা হয়।
বর্তমানে দুই উপায়ে চুল প্রতিস্থাপন করা হয় - স্ট্রিপ এক্সসিসন(Strip excision) এবং ফলিকুলার ইউনিট এক্সট্রাকশন (Follicular Unit Extraction) ।
চুল পাতলা হয়ে যাওয়া হেয়ার ট্রান্সপ্ল্যান্টেশনের সবচেয়ে প্রচলিত পার্শ্ব প্রতিক্রিয়া।কিন্তু এটি সাময়িক।অন্যান্য পার্শ্ব প্রতিক্রিয়ার মধ্যে আছে মাথার ত্বক ও কপালের কিছু অংশ ফুলে যাওয়া।পাশাপাশি,মাথা চুলকালে রোগীকে অবশ্যই সতর্ক হতে হবে।এজন্য ময়েশ্চারাইজার বা শ্যাম্পু ব্যবহার করা যেতে পারে।
প্রতিস্থাপিত চুল কিছুদিন পড়েই ঝরে যায়,যা স্বাভাবিক ঘটনা।এর দুই তিন মাস পরেই চুল গজানো শুরু হয়।পুরোপুরি ফলাফল পেতে ৬ মাস পর্যন্ত অপেক্ষা করতে হয়।
অ্যান্টার্কটিকার ভূগোল

অ্যান্টার্কটিকার ভূগোল প্রধানত কুমেরুর সন্নিকটে এর অবস্থান তথা, বরফের দ্বারা প্রভাবিত। অ্যান্টার্কটিকা মহাদেশ পৃথিবীর দক্ষিণ গোলার্ধে অবস্থিত, এটি কুমেরুর চারদিকে অপ্রতিসমভাবে বিস্তৃত এবং এর সিংহভাগই কুমেরু বৃত্তের দক্ষিণে অবস্থিত। এটি বিশ্ব মহাসাগরের দক্ষিণাংশের জলরাশি দ্বারা পরিবেষ্টিত - মতান্তরে এটি দক্ষিণ মহাসাগর দ্বারা অথবা প্রশান্ত মহাসাগর, অতলান্ত মহাসাগর ও ভারত মহাসাগরের দক্ষিণভাগ দ্বারা বেষ্টিত। এর আয়তন ১.৪ কোটি বর্গ কিমি-র বেশি।
অ্যান্টার্কটিকার প্রায় ৯৮% পৃথিবীর বৃহত্তম হিম আচ্ছাদন দ্বারা আবৃত, যাকে অ্যান্টার্কটিক হিম আচ্ছাদন বলা হয় এবং যা স্বাদুপানির বৃহত্তম আধার। গড়ে ১.৬ কিমি পুরুত্ব বিশিষ্ট এই বরফ আচ্ছাদনটি এত ভারী যে তা মহাদেশীয় মূলপ্রস্তরের অবনমন ঘটিয়েছে, কোন কোন স্থানে তা সমুদ্রপৃষ্ঠের চেয়ে ২.৫ কিমি গভীর পর্যন্ত; যার ফলে তরল পানিবিশিষ্ট হিমবাহনিম্ন হ্রদেরও সৃষ্টি হয়েছে, যেমন ভস্তক হ্রদ। বরফ আচ্ছাদনের পরিসীমার দিকে অনেক হিম তাক ও হিম উত্থান রয়েছে।
ভৌগোলিকভাবে অ্যান্টার্কটিকা মহাদেশ রস সাগর ও ওয়েডেল সাগরের মাঝে ট্রান্স-অ্যান্টার্কটিক পর্বতমালা দ্বারা দুটি অসমান অংশে বিভক্ত হয়েছে। পশ্চিম অ্যান্টার্কটিকা ও পূর্ব অ্যান্টার্কটিকা, মূলমধ্যরেখার সাপেক্ষে যথাক্রমে পূর্ব ও পশ্চিম গোলার্ধের সাথে অনেকটা সামঞ্জস্যপূর্ণ। এই নামকরণকে অনেকে ইউরোকেন্দ্রিক পক্ষপাতদুষ্ট বলে গণ্য করেন, যার ফলে বিকল্প নাম হিসেবে 'ক্ষুদ্রতর অ্যান্টার্কটিকা' ও 'বৃহত্তর অ্যান্টার্কটিকা' কে অনেক সময় প্রাধান্য দেয়া হয়। অ্যান্টার্কটিকার মূল ভূখণ্ডের প্রায় এক-তৃতীয়াংশ পশ্চিম অ্যান্টার্কটিকা ও বাকি দুই-তৃতীয়াংশ পূর্ব অ্যান্টার্কটিকার অন্তর্ভুক্ত।
ক্ষুদ্রতর পশ্চিম অ্যান্টার্কটিকা পশ্চিম অ্যান্টার্কটিক হিম আচ্ছাদন দ্বারা আবৃত। এই হিম আচ্ছাদন কিছু উদ্বেগ সৃষ্টি করেছে কারণ এটি ধসে পড়ার ক্ষুদ্র সম্ভাবনা রয়েছে। যদি তা ঘটে তবে সমুদ্রপৃষ্ঠের উচ্চতা খুব অল্প সময়ের মাঝেই কয়েক মিটার বৃদ্ধি পাবে।
পর্যবেক্ষিত আগ্নেয় গ্যাসের উপস্থিতি ও অপেক্ষাকৃত সাম্প্রতিককালে জমা হওয়া অগ্ন্যুৎপাতজাত প্রস্তরখণ্ড বিশ্লেষণের ভিত্তিতে অ্যান্টার্কটিকার মূল ভূখণ্ডে চারটি আগ্নেয়গিরিকে সক্রিয় বলে মনে করা হয়। এগুলো হল:
মেলবোর্ন পর্বত (২,৭৩০ মি) (৭৪°২১'দ., ১৬৪°৪২'পূ.), একটি যৌগিক আগ্নেয়গিরি;
বার্লিন পর্বত (৩,৫০০ মি) (৭৬°০৩'দ., ১৩৫°৫২'প.), যৌগিক আগ্নেয়গিরি;
কফম্যান পর্বত (২,৩৬৫ মি) (৭৫°৩৭'দ., ১৩২°২৫'প.), যৌগিক আগ্নেয়গিরি; এবং
হ্যাম্পটন পর্বত (৩,৩২৫ মি) (৭৬°২৯'দ., ১২৫°৪৮'প.), একটি আগ্নেয়গিরিকুন্ড। 
সমুদ্রতীরাতিক্রান্ত দ্বীপসমূহে কয়েকটি আগ্নেয়গিরিতে পূর্ব সক্রিয়তা নথিভুক্ত করা হয়েছে। যেমন:
এরেবাস পর্বত (৩,৭৯৫ মি), ১০ টি জ্ঞাত অগ্ন্যুৎপাত ও ১ টি ধারণাকৃত অগ্ন্যুৎপাত রস দ্বীপে অবস্থিত একটি যৌগিক আগ্নেয়গিরি। মহাদেশের অপর প্রান্তে, ডিসেপশন দ্বীপ (৬২°৫৭'দ., ৬০°৩৮'প.), ১০ টি জ্ঞাত অগ্ন্যুৎপাত ও ৪ টি ধারণাকৃত অগ্ন্যুৎপাত বিশিষ্ট এই আগ্নেয়গিরিকুন্ডটি সবচেয়ে সক্রিয় রয়েছে।
ব্যালেনি দ্বীপপুঞ্জের বাকল দ্বীপ (৬৬°৫০'দ., ১৬৩°১২'পূ.),
দক্ষিণ শেটল্যান্ড দ্বীপপুঞ্জের পেঙ্গুইন দ্বীপ (৬২°০৬'দ., ৫৭°৫৪'প.),
পলেট দ্বীপ (৬৩°৩৫'দ., ৫৫°৪৭'প.), এবং
লিন্ডেনবার্গ দ্বীপ (৬৪°৫৫'দ., ৫৯°৪০'প.) - এগুলোকেও সক্রিয় বলে ধারণা করা হয়।
স্ক্যাবিস

স্ক্যাবিস এক প্রকার চর্মজনিত রোগ যা "Sarcoptes scabei" নামক এক প্রকার জীবাণু দ্বারা সংঘটিত হয়। এর প্রধান লক্ষণ হল শরীরে চুলকানি ও গুটি গুটি র‍্যাশ ওঠা। স্পর্শের মাধ্যমে সাধারণত এ রোগ হয়। তাছাড়া রোগীর ব্যবহৃত কাপড় গামছা, বিছানার চাদর ও বালিশ ব্যবহার করলে এ রোগ হতে পারে। বিশেষ করে শিশুরা এতে ব্যাপকভাবে আক্রান্ত হয়ে থাকে। প্রথমবার সংক্রমণে একজন ব্যক্তির সাধারণত দুই থেকে ছয় সপ্তাহের মধ্যে উপসর্গ দেখা দেয়। দ্বিতীয় সংক্রমণের লক্ষণগুলি ২৪ ঘণ্টার মধ্যেই শুরু হতে পারে। এই উপসর্গগুলি শরীরের বেশিরভাগ অংশে, যেমন-কব্জি, আঙ্গুলের ভিতর বা কোমরের আশেপাশে উপস্থিত হতে পারে। রাতের বেলা চুলকানির তীব্রতা আরও বাড়ে।
এটি দেখতে অনেকটা গোল চাকার ন্যায় হয়ে থাকে।শুরুর দিকে লাল ছোপ ছোপ এলার্জির মতো দেখতে হয়।
পারমেথ্রিন বা আইভারমেক্টিন ব্যবহার করে এমন গণ-চিকিৎসা প্রোগ্রামগুলি বেশিরভাগ জনসাধারণের মধ্যে স্ক্যাবিস এর বিস্তার হ্রাসে কার্যকরী। স্ক্যাবিসের জন্য কোন টিকা পাওয়া যায় না। সংক্রমণের লক্ষণ না দেখা সত্ত্বেও রোগীর সংস্পর্শে যারা থাকেন, সবারই চিকিৎসা করা বাঞ্ছনীয়। পরিষ্কার পরিচ্ছন্নতা বজায় রাখাই স্ক্যাবিস রোধের মোক্ষম উপায়।
স্ক্যাবিসের চিকিৎসার অনেক ঔষধ আছে,তবে এর পাশাপাশি যাবতীয় গৃহস্থ জিনিসপত্র এবং যারা রোগীর সংস্পর্শে ছিলেন,তারাও চিকিৎসার আওতায় থাকবেন। ঔষধের মধ্যে আছে অ্যান্টিহিস্টামিন এবং অ্যান্টি সংক্রামক ঔষধ । বিছানার চাদর,কাপড় ,তোয়ালে সহ ব্যবহৃত সবকিছু গরম পানিতে ধুয়ে রোদে শুকানো উচিত।
পারমেথ্রিন স্ক্যাবিসের জন্য সবচেয়ে কার্যকর চিকিৎসা। এটি ঘাড় থেকে নিচে, শরীরের সব জায়গায় রাতে ঘুমানোর আগে লাগানো হয় এবং সকালে ধুয়ে ফেলতে হয়।. শরীরের প্রতিটি জায়গায় পারমেথ্রিন লাগাতে হবে, না হলে সুস্থ অংশও সংক্রমিত হবে।পারমেথ্রিন একবার লাগালেই যথেষ্ট, তবে অনেক চিকিৎসক তিন থেকে সাত দিন পর দ্বিতীয় বার এটি পূর্ব সতর্কতার জন্য প্রয়োগ করতে বলেন। স্ক্যাবিস শক্ত হলে আইভারমেক্টিন ব্যবহার করা যেতে পারে। পারমেথ্রিন ব্যবহারে ত্বক সামান্য জ্বালা হতে পারে, যা সহনীয়। 
একবার ব্যবহার করলেই আইভারমেক্টিন স্ক্যাবিস দূর করতে বেশ কার্যকর। শক্ত হয়ে যাওয়া স্ক্যাবিসের চিকিৎসায় এটিই সর্বোত্তম চিকিৎসা। ছয় বছরের কম বাচ্চাদের জন্য এটা ব্যবহার করা নিষেধ।
মারোয়াড়ি ভাষা

মারোয়াড়ি (मारवाड़ी "মার্ৱাড়ী") ভারতের রাজস্থান রাজ্যে প্রচলিত একটি রাজস্থানি ভাষা। তবে রাজস্থান সংলগ্ন গুজরাত, হরিয়ানা এবং পাকিস্তানের পূর্বাংশে মারোয়াড়ি ভাষাভাষী জনগোষ্ঠী বাস করে। মারোয়াড়ি ভাষা দেবনাগরী লিপিতে লেখা হয়। ঐতিহ্যগতভাবে মারোয়াড়ি ভাষা মহাজনী লিপিতে লেখা হতো। পাকিস্তানে দুই ধরনের মারোয়াড়ি ভাষা দেখতে পাওয়া যায়। সেখানে মারোয়াড়ি ভাষা পরিমার্জিত আরবি লিপিতে লেখা হয়। পাকিস্তানি মারোয়াড়ি ভাষা এবং ভারতীয় মারোয়াড়ি ভাষার বৈসাদৃশ্য এত বেশি যে অনেকেই আলাদা ভাষা হিসেবে মন্তব্য করেন।
মারোয়াড়ি ভাষার ২০ টি উপভাষা আছে।
বলা হয়ে থাকে মারোয়াড়ি এবং গুজরাতি ভাষার গুর্জার এলাকার ভাষা গুজ্জার ভাখা অথবা মরু-গুর্জার ভাষা থেকে উদ্ভূত হয়েছে। রাজস্থানী ভাষার প্রচলিত ব্যাকরণ প্রণয়ন করেছে জৈন সন্ন্যাসী এবং গুজরাতি শিক্ষাবিদ আচার্য্য হেমচন্দ্র সুরি।
মারোয়াড়ি মুসলমান

মারোয়াড়ি মুসলমান হচ্ছে ভারতের রাজস্থান অঞ্চল হতে উদ্ভূত নৃতাত্ত্বিক জনগোষ্ঠী যারা ভারত এবং পাকিস্তানে বাস করে। তারা রাজস্থানী ভাষার উপভাষা মারোয়াড়ী ভাষায় কথা বলে যা ইন্দো আর্য ভাষাগোষ্ঠীর পশ্চিম দলের সদস্য। ১৯৪৭ সালে এই নৃগোষ্ঠীর বড় অংশ ভারত থেকে পাকিস্তানে অভিবাসী হয়ে করাচি এবং সিন্ধু প্রদেশে বসবাস শুরু করে। মারোয়াড়ী মুসলমানগণ শিল্প এবং মধ্যম শ্রেণীর ব্যবসার জন্য প্রসিদ্ধ। পাকিস্তানের অর্থনীতিতে মারোয়াড়ি মুসলমানগণের অবদান উল্লেখযোগ্য। 
২০০১ সালের ভারতীয় আদমশুমারি অনুসারে, রাজস্থানে ৪৭৮৮২২৭ জন মুসলমান বাস করেন যা সেখানকার মোট জনগোষ্ঠীর ৮.৪৭%। পাকিস্তানে প্রায় তিন লাখ মারোয়াড়ী মুসলমান বসবাস করে।
পাটনা সাহিব

পাটনা সাহিব হল ভারতের বিহার রাজ্যের রাজধানী পাটনা শহরের একটি অঞ্চল। পাটনা সাহিব ভারতে শিখদের একটি পবিত্র তীর্থস্থান। ১০ম শিখ গুরু গোবিন্দ সিং এখানে জন্মগ্রহণ করেছিলেন। পাটনা সাহিব গুরুদ্বারা বা তখত শ্রী পাটনা সাহিব শিখদের পাঁচটি পবিত্রতম ‘তখত’ বা কর্তৃপক্ষের আসনগুলির অন্যতম। এই স্থানটি হরমিন্দর তখত নামে পরিচিত হলেও শিখরা এটির সম্মানার্থে এটিকে পাটনা সাহিব বলে থাকেন। তখত শ্রী পাটনা সাহিব বা গুরু গোবিন্দ সাহিব গুরুদ্বারা সারা বিশ্বে শিখদের একটি গুরুত্বপূর্ণ ধর্মস্থান।
পাটনা সাহিব পাটনার একটি পুরনো এলাকা। এটি অন্যন্ত জনবহুল অঞ্চল। পাটনা সাহিবের প্রধান জনবসতিগুলি হল বেঙ্গলি কলোনি, ঝাউগঞ্জ, রামবাগ, কালী আস্থান, নেহেরু টোলা, মারুফগঞ্জ ও বিহার মিলস কলোনি। গুরু গোবিন্দ রোড পাটনা সাহিব গুরুদ্বারাকে পাটনা সাহিব চকের সঙ্গে যুক্ত করেছে। মঙ্গল তলাও এখানকার একটি উল্লেখযোগ্য জলাশয়। এখানে বিভিন্ন ধরনের বিদ্যালয় ও হাসপাতাল রয়েছে। শিখ ধর্মস্থান ছাড়াও পাটনা সাহিবে বেশ কিছু হিন্দু মন্দির ও মসজিদ আছে। গঙ্গা নদীর তীরে পাটনা ঘাট এই অঞ্চলেই অবস্থিত। পাটনা সাহিব এলাকাটি পাটনা পুলিশের দীদারগঞ্জ থানা এলাকার মধ্যে পড়ে। বর্তমানে পাটনা সাহিব একটি অন্যতম প্রধান বাণিজ্য কেন্দ্র।
পাটনা সাহিব অঞ্চলের একটি নিজস্ব রেল স্টেশন আছে। এটি হল পাটনা সাহিব রেল স্টেশন। এই রেল স্টেশনটি হাওড়া-দিল্লি মেন লাইনের মাধ্যমে ভারতের বিভিন্ন প্রধান শহরের সঙ্গে যুক্ত।
লাইপোমা

লাইপোমা একটি নির্দোষ টিউমার যা চর্বিযুক্ত টিস্যু দিয়ে গঠিত। নরম টিস্যু টিউমারগুলোর মধ্যে লাইপোমা হচ্ছে সবচেয়ে সাধারণ ধরন। লাইপোমাগুলোতে হাত দিয়ে স্পর্শ করলে নরম অনুভূত হয়, সাধারণত নড়ানো চড়ানো যায় এবং সাধারণভাবে এগুলো ব্যথাহীন। অনেক লাইপোমা ছোট আকারের, সাধারণত এক সেন্টিমিটার ব্যাসের কম; কিন্তু কোনো কোনো লাইপোমা ছয় সেন্টিমিটারের চেয়ে বড় আকারের হতে পারে। সাধারণত ৪০ থেকে ৬০ বছর বয়সে লাইপোমা বেশি দেখা দেয়, তবে শিশুদেরও এটা হতে পারে। কারও কারও মতে লাইপোমা ক্যান্সারে রূপান্তর ঘটতে পারে।
বিভিন্ন ধরনের লাইপোমা রয়েছে, যেমন-
টিউমারগুলোতে ব্যথা না করলে কিংবা হাঁটাচলার অসুবিধা না হলে সাধারণত লাইপোমার চিকিৎসার প্রয়োজন নেই। সৌন্দর্যগত কারণে এগুলো অপসারণ করা যেতে পারে। যদি লাইপোমা বেশি বড় হয় কিংবা খারাপ কিছু সন্দেহ করা হয় তাহলে অপারেশন করে হিস্টোপ্যাথলজি পরীক্ষা করা যেতে পারে। সাধারণত সহজ অপারেশনের মাধ্যমে এসবস লাইপোমা ফেলে দেওয়া হয়। ১-২ শতাংশের ক্ষেত্রে অপারেশনের পরেও আবার লাইপোমা দেখা দিতে পারে ৷
ভাষার মৃত্যু

ভাষাবিদদের মতে ভাষার মৃত্যু বলতে বোঝায় যখন কোন ভাষা তার শেষ বক্তাকেও হারায়।) তবে ঐ ভাষাটি বক্তার প্রধান ভাষা বা মাতৃভাষা হতে হবে। ভাষার মৃত্যু অনেক ক্ষেত্রে বিভিন্ন উপভাষা এবং ভাষাকে ক্ষতিগ্রস্ত করে। ভাষার মৃত্যু এবং ভাষা হারিয়ে যাওয়ার মাঝে পার্থক্য রয়েছে।
ভাষার মৃত্যুর সুস্পষ্ট কারণ নিম্নলিখিত যে কোন একটি হতে পারে:
সবচেয়ে সাধারণ যে প্রক্রিয়ায় ভাষার মৃত্যু ঘটে তা হল যখন কোন এক ভাষার ব্যবহারকারী একটি সম্প্রদায় অন্য কোন ভাষায় দ্বিভাষিক হয়ে যায়। ধীরে ধীরে দ্বিতীয় ভাষার প্রতি অনুরক্ত হয়ে তারা তাদের মূল ভাষা ব্যবহার করা ছেড়ে দেয়, এই আত্তীকরণ প্রক্রিয়াটি স্বেচ্ছায় হতে পারে অথবা একটি জনসংখ্যার উপর চাপিয়ে দেয়া হতে পারে। কিছু ভাষার জনগোষ্ঠী, বিশেষ করে আঞ্চলিক বা সংখ্যালঘু ভাষার জনগোষ্ঠী তাদের ভাষা অর্থনৈতিক বা উপযোগিতার উপর ভিত্তি করে নিজ ভাষা পরিত্যাগ করে, বৃহত্তর উপযোগ বা প্রতিপত্তি সম্পন্ন ভাষা গ্রহণের সিদ্ধান্ত নিতে পারে। এই প্রক্রিয়ায় ভাষার মৃত্যু ধীরে ধীরে হয় এবং নিম্ন থেকে উচ্চ অথবা উচ্চ থেকে নিম্ন হতে পারে।
কোন ক্ষুদ্র, ভৌগোলিকভাবে বিচ্ছিন্ন জনসংখ্যার ভাষা তাদের জনগোষ্ঠীর সাথে গণহত্যা, রোগ, বা প্রাকৃতিক দুর্যোগ দ্বারা অপসারিত হলে ভাষার মৃত্যু হতে পারে।
ব্রক লেজনার

ব্রক এডোয়ার্ড লেজনার (;জন্ম ১২ জুলাই ১৯৭৭) একজন আমেরিকান পেশাদার কুস্তিগির এবং পূর্বে অপেশাদার কুস্তিগির, পেশাদার আমেরিকান ফুটবল খেলোয়াড়, এবং মিশ্র মার্শাল শিল্পী, বর্তমানে সে ডাব্লিউডাব্লিউই এর ডাব্লিউডাব্লিউই র ব্রান্ডের সাথে চুক্তিবদ্ধ আছেন। তিনি বর্তমানে ডাব্লিউডাব্লিউই- তে স্বাক্ষর করেছেন যেখানে তাকে "ফ্রি এজেন্ট" মনোনীত করা হয়েছে, যা তাকে র এবং স্ম্যাকডাউন উভয় ব্র্যান্ডে উপস্থিত হওয়ার অনুমতি দেয়। প্রায়শই বিশ্বের অন্যতম সেরা ক্রীড়াবিদ হিসাবে বিবেচিত, লেসনারই একমাত্র ব্যক্তি যিনি ডাব্লিউডাব্লিউই, আলটিমেট ফাইটিং চ্যাম্পিয়নশিপ (ইউএফসি), নিউ জাপান প্রো-রেসলিং (এনজিপিডাব্লিউ)। তিনি ৭ বারের ডাব্লিউডাব্লিউই চ্যাম্পিয়ন
বিসমার্ক স্টেট কলেজএ তার অপেশাদার কুস্তি জীবনের সাফল্যের পর মিনেসোটা বিশ্ববিদ্যালয় এ যোগ দান করেন ,সেখানে (১০৬ টা ম্যাচ জিতেন এবং ৫টা ম্যাচ হারেন), এরপর ২০০০ সালে লেজনার ডাব্লিউডাব্লিউই এর সাথে চুক্তিবদ্ধ হন। সে ওহাইয়ো ভ্যালি রেসলিং (ওভিডাব্লিউ) উন্নয়ন প্রোমোশনাল এড এ সাক্ষর করেন , সেখানে তিনি তিনবার ওভিডাব্লিউ সাউদার্ন ট্যাগ টিম চ্যাম্পিয়ন হন ,ট্যাগ টিম পার্টনার ছিলেন শেলটন বেঞ্জামিন। ২০০২ সালে ডাব্লিউডাব্লিউই-এ অভিষেক হয় লেজনারের। লেজনার ডাব্লিউডাব্লিউই-এ অভিষেকের ৫ মাসের মধ্যে ২৫ বছর, ৪৪ দিন বয়সে ডাব্লিউডাব্লিউই চ্যাম্পিয়নশিপ জয় করে।
ব্রক লেজনার ওয়েবস্টের, দক্ষিণ ডেকোটা,-এ ১৯৭৭ সালের ১২-ই জুন জন্মগ্রহণ করেন।. তিনি তার মা-বাবা স্টেফানি এবং রিচার্ড লেজনার লালন-পালনে বড় হন। তিনি জার্মান বংশদ্ভুত। তার দুই বড় ভাই ট্রয় এবং চাদ, এবং ব্র্যান্ডি নামে একটি ছোট বোন আছে।
৭ জুলাই, ২০১৬ সালের "স্ম্যাকডাউন" এর পর্বে ঘোষণা করা হয় যে, ২০১৬ সালের সামারস্ল্যাম-এ ব্রক লেজনার রেন্ডি অরটন-এর মোকাবিলা করবে। এর দুই দিন পর ৯ জুলাই ২০১৬-এ, ডাব্লিউডাব্লিউই লেজনারকে "UFC 200"-তে খেলার জন্য অনুমতি প্রদান করে। ১৯ জুলাই ২০১৬-এ, ডাব্লিউডাব্লিউই ড্রাফট-এ ব্রক লেজনার ডাব্লিউডাব্লিউই র-এর পঞ্চম সদস্য হিসেবে অন্তর্ভুক্ত হন। রিপোর্ট দাবী করে যে সে এক নম্বর সদস্য হিসেবে অন্তর্ভুক্ত হতো যদিনা সে UFC ড্রাগ পরীক্ষা ব্যর্থ না হতো।
ডিমের শ্বেতাংশ

ডিমের শ্বেতাংশ বা ডিমের সাদা বলতে ডিমের ভেতরে অবস্থিত স্বচ্ছ তরল অংশটিকে বোঝায়। ডিমের নিষিক্ত বা অনিষিক্ত কুসুমের চারপাশ ঘিরে এটি গঠিত হয়। ডিমের শ্বেতাংশের মূল প্রাকৃতিক উদ্দেশ্য হল ডিমের কুসুমকে সুরক্ষা প্রদান করা এবং নিষিক্ত হবার পর ভ্রূণের বৃদ্ধিতে অতিরিক্ত পুষ্টির যোগান দেওয়া। ডিমের শ্বেতাংশের মূল উপাদান হল পানি (প্রায় ৮৮%)। বাকী প্রায় ১১% উপাদান এই পানিতে দ্রবীভূত থাকে। এগুলি হল ওভ্যালবুমিন (৫৪%), ওভোট্রান্সফেরিন (১২%), ওভোমিউকয়েড (১১%), ওভোমিউসিন (৩.৫%), এবং লাইসোজোম (৩.৫%), ইত্যাদি। ডিমের কুসুমে প্রচুর স্নেহ পদার্থ থাকলেও এর বিপরীতে ডিমের শ্বেতাংশে স্নেহ পদার্থ নেই বললেই চলে। ডিমের শ্বেতাংশে শর্করার পরিমাণ ১%-এরও কম। সমগ্র ডিমের প্রোটিনের প্রায় ৫৬% ডিমের শ্বেতাংশে অবস্থান করে। ডিমের শ্বেতাংশের ওজন ডিমের মোট ওজনের প্রায় দুই-তৃতীয়াংশ।
রান্নার বিভিন্ন পদ বানাতে ডিমের শ্বেতাংশ ব্যবহার করা হয়, যেমন মেরাঁগ (meringue), মুস (mousse), ইত্যাদি। ডিমের শ্বেতাংশ মানবদেহের জন্য অত্যাবশ্যক অ্যামিনো এসিডসমূহের একটি ভাল উৎস। আবার বিভিন্ন রোগ প্রতিরোধক টীকা প্রস্তুত করতেও ডিমের শ্বেতাংশ ব্যবহার করা হতে পারে, যেমন ইনফ্লুয়েঞ্জা টীকা। ওভোট্রান্সফেরিন রক্তে ধাতু পরিবাহক, জীবাণুনাশক ও ক্যান্সাররোধী পদার্থ হিসেবে, লাইসোজোম খাদ্য সংরক্ষক হিসেবে, ওভ্যালবুমিন একটি পুষ্টি সম্পূরক হিসেবে এবং ওভোমিউসিন টিউমার বা অর্বুদ দমনকারক হিসেবে ব্যবহৃত হতে পারে।
যমজ

যমজ হলো একই গর্ভধারণে সৃষ্ট দুটি সন্তান। যমজ মনোজাইগোটিক ("অভিন্ন") হতে পারে, অর্থাৎ তারা একটিমাত্র জাইগোট থেকে বড় হতে পারে পরে বিচ্ছিন্ন হয়ে দুটি ভ্রুণ গঠন করে, অথবা ডিজাইগোটিক ("ভ্রাতৃসম"), অর্থাৎ তারা আলাদা ডিম্বক থেকে বড় হয়, প্রত্যেকটি নিষিক্ত হয় আলাদা শুক্রাণু দ্বারা।
অন্যদিকে একটি ফিটাস যখন একা গর্ভে বড় হয় তাকে "সিঙ্গেলটন" বলে এবং বহুজন্মে ভূমিষ্ঠ সন্তানের সাধারণ পরিভাষা হলো "মাল্টিপল"।
মার্কিন যুক্তরাষ্ট্রে মানব যমজ জন্মহার ১৯৮০ থেকে ২০০৯ সাল পর্যন্ত ৭৬% বেড়েছে, প্রতি ১,০০০ জন্মে ৯.৪ থেকে ১৬.৭ যমজ সেট (১৮.৮ থেকে ৩৩.৩ যমজ)। বিশ্বে ইয়োরুবা জনগণের যমজ হওয়ার হার সবচেয়ে বেশি, প্রতি ১,০০০ জীবিত জন্মে ৪৫-৫০ যমজ সেট (৯০-১০০ যমজ) হয়। এর কারণ সম্ভবত একটি প্রাকৃতিক ফাইটোএস্ট্রোজেন ধারণকারী একটি নির্দিষ্ট ধরণের ইয়ামের উচ্চ ভোগের কারণে যা ডিম্বাশয়কে প্রতিটি পাশ থেকে একটি ডিম ছেড়ে দিতে উদ্দীপিত করতে পারে। মধ্য আফ্রিকায়, প্রতি ১,০০০ জীবিত জন্মে ১৮-৩০টি যমজ সেট (বা ৩৬-৬০টি যমজ) হয়। দক্ষিণ আমেরিকা, দক্ষিণ এশিয়া এবং দক্ষিণ-পূর্ব এশিয়ায় সবচেয়ে কম হার পাওয়া যায়; প্রতি ১,০০০ জীবিত জন্মে মাত্র ৬ থেকে ৯ যমজ সেট। উত্তর আমেরিকা এবং ইউরোপে প্রতি ১,০০০ জীবিত জন্মে ৯ থেকে ১৬টি যমজ সেটের মধ্যবর্তী হার রয়েছে।
স্ট্যান ম্যাককাবে

স্ট্যানলি যোসেফ স্ট্যান ম্যাককাবে (; জন্ম: ১৬ জুলাই, ১৯১০ - মৃত্যু: ২৫ আগস্ট, ১৯৬৮) নিউ সাউথ ওয়েলসের গ্রেনফেল এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৩০ থেকে ১৯৩৮ সময়কালে অস্ট্রেলিয়া ক্রিকেট দলের নিয়মিত সদস্য ছিলেন। দলে তিনি মূলতঃ ডানহাতি ব্যাটসম্যান হিসেবে ভূমিকা রাখতেন। এছাড়াও ডানহাতে মিডিয়াম পেস বোলিংয়ে পারদর্শীতা দেখিয়েছেন স্ট্যান ম্যাককাবে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন তিনি।
অস্ট্রেলিয়া দলে প্রতিনিধিত্ব করার সময় তিনি কখনও দল থেকে বাদ পড়েননি। এছাড়াও নিয়মিতভাবে মিডিয়াম-পেস বোলিং করেছেন। অস্ট্রেলিয়া দলে ফাস্ট বোলারের অনুপস্থিতির সময় দলের বোলিং উদ্বোধনে অফ কাটারের সাহায্যে নেতৃত্ব দিয়েছেন তিনি।
১৯ বছর বয়সে ১৯৩০ সালে সর্বকনিষ্ঠ অস্ট্রেলিয়া দলের অন্যতম সদস্যরূপে ইংল্যান্ড সফরের জন্য তাকে মনোনীত করা হয়। এ দলটি ‘উডফুলের কিন্ডারগার্টেন’ নামে পরিচিতি পায়। প্রস্তুতিমূলক খেলায় সেঞ্চুরি করলেও উদ্বোধনী টেস্টে ৫১ রান তোলেন। এরপর তার খেলার ধরন পাল্টে যেতে থাকে ও ৫-টেস্টের সবগুলোতেই অংশ নেন। কিন্তু তিনি বড় ধরনের রান সংগ্রহ করতে পারছিলেন না। প্রথম ১৫ টেস্ট শেষে তার ব্যাটিং গড় ৩৫-এর নিচে ছিল। ট্রেন্ট ব্রিজে অনুষ্ঠিত অ্যাশেজ সিরিজের প্রথম টেস্টে ইংল্যান্ডের বিপক্ষে তার টেস্ট অভিষেক ঘটে। খেলায় তিনি ২/৬৫ লাভ করেন। জ্যাক হবস তার প্রথম উইকেট শিকারে পরিণত হন।
১৯৩২-৩৩ মৌসুমে অ-জনপ্রিয় বডিলাইন সিরিজের প্রথম টেস্টে অপরাজিত ১৮৭* রান তুলেন। সিডনি ক্রিকেট গ্রাউন্ডে সফরকারী ইংল্যান্ডের বিপক্ষে মাত্র চার ঘণ্টার ব্যবধানে দলের সকল সদস্য তাকে ছেড়ে চলে যান। ঐ সিরিজে কেবলমাত্র ব্র্যাডম্যান সেঞ্চুরি হাঁকিয়েছিলেন। ১৯৩৪ সালে ইংল্যান্ড সফরে আট সেঞ্চুরিসহ ২,০৭৮ রান পেয়েছিলেন। তন্মধ্যে একটি টেস্ট সেঞ্চুরিও ছিল।
১৯৩৪ সালে ইংল্যান্ড সফরের পর দলীয় অধিনায়ক বিল উডফুল অবসর নিলে তিনি দলের সহঃ অধিনায়কত্ব লাভ করেন যা তার পরবর্তী সময়টুকু পর্যন্ত বজায় ছিল।
১৯৩৫-৩৬ মৌসুমের দক্ষিণ আফ্রিকা সফরের দ্বিতীয় টেস্টে অপরাজিত ১৮৯* তোলেন। তন্মধ্যে, একটি অধিবেশনেই সেঞ্চুরি করেছেন। চূড়ান্ত দিনে মন্দালোকের কারণে খেলা শেষ হবার উপক্রম হলে তিনি অস্ট্রেলিয়ার বিশ্বরেকর্ড গড়া জয়ে অংশ নেন। ঐ সিরিজে তিনি দুইটি টেস্ট শতক হাঁকান।
খাঁটো গড়নের ম্যাককাবে তার পায়ের কাজ, ফাস্ট বোলিংয়ের উপর প্রভাববিস্তার এবং বডিলাইন সিরিজে হুক শট খেলে স্মরণীয় হয়ে আছেন। উইজডেন কর্তৃপক্ষ তাকে অস্ট্রেলিয়ার অন্যতম সেরা ও সর্বাপেক্ষা বিনোদনধর্মী খেলা উপহার প্রদানকারী হিসেবে আখ্যায়িত করে। এছাড়াও দলীয় অধিনায়ক ডন ব্র্যাডম্যান তাকে ক্রিকেটের অন্যতম সেরা ব্যাটসম্যানরূপে চিত্রিত করে গেছেন।
১৯৩৫ সালে উইজডেন কর্তৃক তাকে বর্ষসেরা ক্রিকেটার হিসেবে ঘোষণা করা হয়। ৫ জানুয়ারি, ২০১০ তারিখে সিডনি ক্রিকেট গ্রাউন্ডে তার ভাস্কর্য বসানো হয়।
মুইজউদ্দিন বাহরাম

মুইজউদ্দিন বাহরাম (শাসনকাল:১২৪০-১২৪২) ছিলেন দিল্লির মামলুক সালতানাতের ষষ্ঠ সুলতান। তিনি সুলতান শামসউদ্দিন ইলতুতমিশের পুত্র এবং রাজিয়া সুলতানার ভাই। তার বোন ভাটিণ্ডা থাকাকালে তিনি চিহালগনি বলে পরিচিত চল্লিশজন অভিজাত ব্যক্তির সমর্থনে নিজেকে সুলতান ঘোষণা করেন। রাজিয়া তার স্বামী ভাটিণ্ডার প্রধান মালিক আলতুনিয়ার সাহায্য নিয়ে ক্ষমতা পুনরুদ্ধার করতে চেয়েছিলেন। কিন্তু তারা ধরা পড়েন এবং তাদের হত্যা করা হয়। তবে মুইজউদ্দিনের শাসনামলে তার সমর্থক নেতারা বিশৃঙ্খল হয়ে পড়ে এবং একে অন্যের বিরুদ্ধে লিপ্ত হয়। বিশৃঙ্খল অবস্থায় তিনি তার সেনাবাহিনীর হাতে ১২৪২ খ্রিষ্টাব্দে নিহত হন। তার মৃত্যুর পর রুকনউদ্দিন ফিরোজের ছেলে আলাউদ্দিন মাসুদ তার উত্তরসুরি হন।
ওগেদেই খান গজনির কমান্ডার দায়ির এবং কুন্দুজের কমান্ডার হিসেবে মেঙ্গেটুকে নিয়োগ দেন। ১২৪১ খ্রিষ্টাব্দের শীতকালে মোঙ্গলরা সিন্ধু অববাহিকা আক্রমণ করে এবং লাহোর অবরোধ করে। এসময় দায়ির মারা যান তবে ১২৪১ খ্রিষ্টাব্দের ৩০ ডিসেম্বর মোঙ্গলরা শহর হত্যাকাণ্ড চালায়। তাদের বিরুদ্ধে পদক্ষেপ নেয়ার ব্যাপারে সুলতান খুব দুর্বল ছিলেন। চিহালগনিরা তাকে দিল্লির শ্বেত দুর্গে বন্দী করে হত্যা করে।
দুলেন্দ্র ভৌমিক

দুলেন্দ্র ভৌমিক (৬ আগস্ট, ১৯৪৪ - ২০০৯) একজন ভারতীয় বাঙালি লেখক সাংবাদিক ও সম্পাদক। তিনি শিশুসাহিত্যিক হিসেবেও খ্যাতি অর্জন করেছিলেন।
বাংলাদেশের ময়মনসিংহে ১৯৪৪ সালের আগস্টে জন্মগ্রহণ করেন দুলেন্দ্র। স্থানীয় স্কুলে পড়াশুনা শেষ করে কলকাতার বঙ্গবাসী কলেজের নৈশ বিভাগে কিছুদিন পড়াশোনা করেন। ছোটগল্প দিয়ে লেখার শুরু। তার প্রথম প্রকাশিত গল্প 'বধ্যভূমি'। লিটল ম্যাগাজিন, সাপ্তাহিক বসুমতী, আনন্দবাজারে বহু গল্প প্রকাশিত হয়েছে। গল্প ছাড়াও নাটক লিখতেন। তার রচিত প্রথম উপন্যাসের নাম "উলুখাগড়া"। তিনি পরে আনন্দলোক" পত্রিকার সম্পাদক হন। আনন্দমেলা পত্রিকায় তার রচিত শিশুদের জন্যে অজস্র বড়গল্প, উপন্যাস প্রকাশিত হয়েছে। সাড়া জাগানো বাংলা টেলিসিরিয়াল জননী'র রচয়িতা ছিলেন দুলেন্দ্র ভৌমিক। অঞ্জনা দাশ ছদ্মনামে বেশ কিছু উপন্যাস লেখেন তিনি যেগুলি আনন্দ পাবলিশার্স প্রাইভেট লিমিটেড থেকে প্রকাশিত হয়।
বুড়ি তিস্তা নদী

বুড়িতিস্তা নদী বাংলাদেশ-ভারতের একটি আন্তঃসীমান্ত নদী। এটি ভারতের কোচবিহার জেলা ও বাংলাদেশের নীলফামারী জেলার উপর দিয়ে প্রবাহিত একটি আন্তর্জাতিক নদী। নদীটির দৈর্ঘ্য ৭৬ কিলোমিটার, গড় প্রস্থ ৬৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িতিস্তা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৬। নদীটি তিস্তা নদীর একটি শাখা নদী এবং একসময় এটিই তিস্তার মূল ধারা ছিল।
বুড়ি তিস্তা নদীটি আগে তিস্তা নদীর মূল ধারা ছিল কিন্তু কালক্রমে তিস্তার গতিপথ পরিবর্তন হলে এটি শাখা নদীতে পরিণত হয় এবং নাম হয় বুড়ি তিস্তা নদী। নদীটি ডিমলা উপজেলার বালাপাড়া সীমান্ত দিয়ে বাংলাদেশে প্রবেশ করেছে। নদীটি গঙ্গাছড়া উপজেলায় গিয়ে পুনরায় তিস্তা নদীতে মিলিত হয়েছে। নদীটিতে জলঢাকা উপজেলার কালীগঞ্জ নামক স্থানে একটি সেচ প্রকল্প রয়েছে। এই নদীটির দৈর্ঘ্য ৩৫ কিলোমিটার এবং প্রস্থ ৪৫ কিলোমিটার। নদীর গভীরতা ৪ মিটার।
রঘ
বুড়ি তিস্তা নদীর বিভিন্ন অংশ দখল হয়েছে, নদীর বর্তমান অবস্থা স্বাভাবিক নয়।
সৈয়দ আশরাফুল ইসলাম

সৈয়দ আশরাফুল ইসলাম (১ জানুয়ারি ১৯৫২ - ৩ জানুয়ারি ২০১৯) ছিলেন একজন বাংলাদেশী রাজনীতিবিদ ও মন্ত্রী। তিনি বাংলাদেশ আওয়ামী লীগের ষষ্ঠ সাধারণ সম্পাদক ছিলেন। তিনি কিশোরগঞ্জ-৩ আসন থেকে সপ্তম ও অষ্টম, কিশোরগঞ্জ-১ আসন থেকে নবম, দশম ও একাদশ জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন। তিনি ২০১৫ সাল থেকে মৃত্যুর পূর্ব পর্যন্ত জনপ্রশাসন মন্ত্রণালয়ের মন্ত্রী ছিলেন। এর পূর্বে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী ছিলেন।
সৈয়দ আশরাফুল ইসলাম ১৯৫২ সালের ১লা জানুয়ারি ময়মনসিংহে জন্মগ্রহণ করেন। তার পিতা বাংলাদেশের মুজিবনগর অস্থায়ী সরকারের ভারপ্রাপ্ত রাষ্ট্রপতি সৈয়দ নজরুল ইসলাম। আশরাফুল ১৯৭১ সালে বাংলাদেশের স্বাধীনতার যুদ্ধে মুক্তি বাহিনীর একজন সদস্য ছিলেন। তিনি ছাত্র জীবন থেকেই রাজনীতির সাথে জড়িত ছিলেন। বৃহত্তর ময়মনসিংহের ছাত্রলীগের সাধারণ সম্পাদক এবং কেন্দ্রীয় সহ-প্রচার সম্পাদক হিসাবে দায়িত্ব পালন করেন।
১৯৭৫ সালের ৩রা নভেম্বর ঢাকা কেন্দ্রীয় কারাগারে অন্য তিন জাতীয় নেতার সাথে আশরাফুলের পিতা সৈয়দ নজরুল ইসলামকে হত্যা করা হয়েছিল। পিতার মৃত্যুর পর সৈয়দ আশরাফুল যুক্তরাজ্যে চলে যান এবং লন্ডনের হ্যামলেট টাওয়ারে বসবাস শুরু করেন। লন্ডনে বসবাস কালে তিনি বাংলা কমিউনিটির বিভিন্ন কার্যক্রমে জড়িত ছিলেন। সেসময় তিনি লন্ডনস্থ যুবলীগের সদস্য ছিলেন। আশরাফুল ফেডারেশন অব বাংলাদেশী ইয়ুথ অর্গানাইজেশন (এফবিওয়াইইউ) এর শিক্ষা সম্পাদক নির্বাচিত হয়েছিল।
১৯৯৬ সালে আশরাফুল দেশে ফিরে আসেন এবং জুন ১৯৯৬ সালের ৭ম জাতীয় সংসদ নির্বাচনে কিশোরগঞ্জ সদর উপজেলা নিয়ে গঠিত কিশোরগঞ্জ-১ আসন থেকে আওয়ামী লীগের মনোনয়নে সংসদ সদস্য নির্বাচিত হন। এবং বেসামরিক বিমান পরিবহন ও পর্যটন মন্ত্রণালয়ের প্রতিমন্ত্রী হিসেবে দায়িত্ব পালন করেছিলেন। তিনি ২০০১ সালে পুনরায় সংসদ সদস্য নির্বাচিত হন। ২০০১ থেকে ২০০৫ পর্যন্ত তিনি পররাষ্ট্র বিষয়ক মন্ত্রণালয়ের সংসদীয় স্থায়ী কমিটির সদস্য ছিলেন।
যখন আব্দুল জলিল গ্রেপ্তার হন, তখন সৈয়দ আশরাফুল আওয়ামী লীগের ভারপ্রাপ্ত সাধারণ সম্পাদক হিসাবে দায়িত্ব পালন করেছিলেন এবং পরবর্তীতে ২০০৯ থেকে ২০১৬ সাল পর্যন্ত সাধারণ সম্পাদক ছিলেন।
২০০৮ সালের সাধারণ নির্বাচনে তিনি পুনরায় সংসদ সদস্য নির্বাচিত হন এবং ২০০৯ সালের জানুয়ারিতে মন্ত্রিসভা গঠিত হলে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের দায়িত্ব পান। ২০১৪ সালের ১০ম জাতীয় সংসদ নির্বাচনে পুনরায় সংসদ সদস্য নির্বাচিত হন এবং পুনরায় স্থানীয় সরকার, পল্লী উন্নয়ন ও সমবায় মন্ত্রণালয়ের দায়িত্ব পান। ২০১৫ সালের ৯ জুলাই তার দায়িত্বে অবহেলার কারণে প্রধানমন্ত্রী শেখ হাসিনা তাকে সমবায় মন্ত্রণালয়ের মন্ত্রীত্ব থেকে অব্যহতি দিয়ে দপ্তরবিহীন মন্ত্রী করেন। এক সপ্তাহ দপ্তরবিহীন মন্ত্রী থাকার পর ১৬ জুলাই প্রধানমন্ত্রী নিজের অধীনে রাখা জনপ্রশাসন মন্ত্রণালয়ের দায়িত্ব দেন।
ব্যক্তিগত জীবনে সৈয়দ আশরাফুল ব্রিটিশ ভারতীয় সম্ভ্রান্ত হিন্দু পরিবারের শীলা ঠাকুরের সাথে বিবাহ বন্ধনে আবদ্ধ হন। শীলা লন্ডনে শিক্ষকতা করতেন এবং ২৩ অক্টোবর ২০১৭ সালে তিনি মৃত্যুবরণ করেন। আশরাফুল-শীলা দম্পতির একমাত্র মেয়ে রীমা ঠাকুর, যিনি লন্ডনের এইচএসবিসি ব্যাংকে চাকরি করেন।
২৪ অক্টোবর ২০১৭ সালে সৈয়দ আশরাফুলের স্ত্রী মারা যাওয়ার পর তিনি প্রায়ই অসুস্থ হন। তিনি ফুসফুসের ক্যান্সারে ভুগছিলেন। নভেম্বর ২০১৮ সালে তার ফুসফুসের ক্যান্সার ৪র্থ ধাপে পৌঁছে।
২০১৯ সালের ৩রা জানুয়ারি থাইল্যান্ডের ব্যাংককের বামরুনগ্রাদ হাসপাতালে চিকিৎসাধীন অবস্থায় তিনি মারা যান। ৬ জানুয়ারি ঢাকার বনানী কবরস্থানে তাকে সমাহিত করা হয়।
কাটমুণ্ডু

কাটমুণ্ডু ভারতীয় বাংলা চলচ্চিত্র। এই ছবি ২০১৫ সালের দুর্গা পূজা তে মুক্তি পায়। এই ছবিটি পরিচালনা করেছেন রাজ চক্রবর্তী। প্রযোজনা করেছেন গ্রীনটাচ এন্টারটেইনমেন্ট।
ছবিটি মূলত তিন বন্ধুর, যারা ছুটিতে বেড়াতে যায় কাঠমান্ডু। সেখানে গিয়ে তাদের নানা ঘটনা সম্মুখীন হতে হয়।
লিন্ডসে ক্লাইন

লিন্ডসে ফ্রান্সিস ক্লাইন (; জন্ম: ২৯ সেপ্টেম্বর, ১৯৩৪ - মৃত্যু: ২ অক্টোবর, ২০১৫) ভিক্টোরিয়ার ক্যাম্বারওয়েল এলাকায় জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬২ সময়কালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশ নিয়েছিলেন তিনি।
দলে তিনি মূলতঃ বামহাতি স্পিনার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেন লিন্ডসে ক্লাইন। ১৯৪৯ থেকে ১৯৫০ সাল পর্যন্ত ক্যাম্বারওয়েল হাই স্কুলে অধ্যয়ন করেন তিনি।
সমগ্র খেলোয়াড়ী জীবনে তেরো টেস্টে অংশগ্রহণ করার সুযোগ পেয়েছিলেন লিন্ডসে ক্লাইন। তন্মধ্যে, নয়টি টেস্টই বিদেশের মাটিতে খেলে ১৫.৩৫ গড়ে ৩১ উইকেট নিয়ে প্রভূতঃ সফলতার স্বাক্ষর রেখেছেন। ২৩ ডিসেম্বর, ১৯৫৭ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার।
১৯৫৭-৫৮ মৌসুমে কেপ টাউনে অনুষ্ঠিত সিরিজের দ্বিতীয় টেস্টে স্বাগতিক দক্ষিণ আফ্রিকার বিপক্ষে ৬ষ্ঠ অস্ট্রেলীয় ক্রিকেটার হিসেবে হ্যাট্রিক করেন। খেলায় তিনি একে-একে এডি ফুলার, হিউ টেফিল্ড ও নিল অ্যাডকককে আউট করে এ কীর্তিগাঁথা রচনা করেন। ১৯৫৯-৬০ মৌসুমে লাহোরে অনুষ্ঠিত দ্বিতীয় টেস্টের দ্বিতীয় ইনিংসে স্বাগতিক পাকিস্তানের বিপক্ষে ৭/৭৫ পান। ভারত ও পাকিস্তানের বিপক্ষে ভাল খেললেও নিজ দেশে তার খেলার মান নিম্নমূখী হয়ে পড়ে।
১৯৬০-৬১ মৌসুমে সফরকারী ওয়েস্ট ইন্ডিজের বিপক্ষে দুই টেস্টে অংশ নিয়ে স্মরণীয় ভূমিকা পালন করেছিলেন। ১৯৬০ সালে ব্রিসবেনের গাব্বায় অনুষ্ঠিত বিখ্যাত টাই টেস্টে ওয়েস হলের বল মোকাবেলা করেন। শেষ ব্যাটসম্যান হিসেবে তিনি শেষ ওভারের শেষ বল রুখতে ব্যর্থ হন। অ্যাডিলেড ওভালে অনুষ্ঠিত একই সিরিজের চতুর্থ টেস্টে অল-রাউন্ডার কেন ম্যাকে’র সাথে শেষ উইকেট জুটিতে ১০৯ মিনিট অতিবাহিত করেন। এরফলে টেস্টটি ড্রয়ে পরিণত হয়েছিল।
১৯৬১ সালে ইংল্যান্ড সফরের অ্যাশেজ সিরিজে দলের অন্যতম সদস্য মনোনীত হন। কিন্তু কোন টেস্টেই তাকে মাঠে নামতে হয়নি।
প্রথম-শ্রেণীর অস্ট্রেলীয় ক্রিকেটার জেসন ক্লাইন সম্পর্কে তার ভাইপো হন। ব্যক্তিগত জীবনে বিবাহিত ছিলেন তিনি। স্টেলা নাম্নী এক রমণীর পাণিগ্রহণ করেন। ২ অক্টোবর, ২০১৫ তারিখে ভিক্টোরিয়ার মেলবোর্নে ৮১ বছর বয়সে লিন্ডসে ক্লাইনের দেহাবসান ঘটে।
দ্য বেলা টুইন্স

দ্য বেলা টুইন্স হলো ডাব্লিউডাব্লিউই-এর সাথে চুক্তিবদ্ধ একটি পেশাদারি যমজ-বোনের দ্বারা গঠিত কুস্তি দল; যাদের নাম যথাক্রমে: ব্রিয়ানা মনিক ড্যানিয়েলসন (জন্মনাম গার্সিয়া-কোলাস) এবং স্টেফানি নিকোল গার্সিয়া-কোলাস। এরা আমেরিকান যমজ মডেল, অভিনেত্রী ও পেশাদার কুস্তিগির। তারা বর্তমানে ডাব্লিউডাব্লিউই-এর সাথে চুক্তিবদ্ধ। যমজবৃন্দ একটি পেশাদারি কুস্তি দল যাদের আলাদাভাবে বলা হয় ব্রি বেলা ও নিকি বেলা এবং একত্রে বলা হয় বেলা টুইন্স। তারা দুজনই প্রাক্তন ডব্লিউডব্লিউই ডিভাস চ্যাম্পিয়ন।
ফ্রেড রিজওয়ে

ফ্রেডরিক রিজওয়ে (; জন্ম: ১০ আগস্ট, ১৯২৩ - মৃত্যু: ২ অক্টোবর, ২০১৫) চেশায়ারের স্টকপোর্ট এলাকায় জন্মগ্রহণকারী বিশিষ্ট ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট-মিডিয়াম বোলার ছিলেন। পাশাপাশি ডানহাতে ব্যাটিংয়ে পারদর্শী ছিলেন তিনি। ঘরোয়া কাউন্টি ক্রিকেটে কেন্টের প্রতিনিধিত্ব করেন ফ্রেড রিজওয়ে।
দ্বিতীয় বিশ্বযুদ্ধের পর কেন্টের উদ্বোধনী বোলিং আক্রমণ বেশ দূর্বলমানের ছিল। জ্যাক মার্টিন মাঝে-মধ্যে সফলতা পেলেও তা দলের জন্য যথেষ্ট ছিল না। ১৯৪৬ সালে নিয়মিত খেলতে পারেননি রিজওয়ে। কিন্তু পরের মৌসুমে বৃষ্টি আক্রান্ত পীচে ইয়র্কশায়ারের বিপক্ষে ১২/৮৬ পরিসংখ্যান গড়েন।
১৯৪৮ সালে আঘাতের কারণে নিজেকে মেলে ধরতে না পারলেও ১৯৪৯ সালে রিজওয়ে তার সেরা বছর পার করেন। ২২.৮৮ গড়ে ১০৫ উইকেট পান। এরফলে তিনি বেডসার, গ্ল্যাডউইন ও লেস জ্যাকসনের পর চতুর্থ সেরা পেস বোলারের মর্যাদা পান। ১৯৫০ সালে তার আঘাত আরও দীর্ঘস্থায়ী ছিল। মৌসুমের শেষদিকে নটিংহ্যামশায়ারের বিপক্ষে নিজস্ব সেরা ৮/৩৯ লাভ করেন। পরের বছর ৯০-এর অধিক উইকেট পান। এছাড়াও, সাসেক্সের বিপক্ষে ৯ম উইকেট জুটিতে ব্রায়ান এডরিচের সাথে রেকর্ডসংখ্যক ১৬১ রান তোলেন।
অ্যালেক বেডসারসহ আরও কয়েকজন খেলোয়াড়ের ভারত সফরের অস্বীকারের কারণে রিজওয়ে স্বাভাবিকভাবেই অভিষেক ঘটে। ১৯৫১-৫২ মৌসুমে ভারত সফরে ইংল্যান্ডের পক্ষে পাঁচ টেস্টে অংশ নিয়েছিলেন। ব্রায়ান স্ট্যাদামের সাথে পেস বোলিং উদ্বোধনে নেমেছিলেন তিনি। ঐ সফরে সর্বমোট সাতজন খেলোয়াড়ের টেস্ট অভিষেক ঘটেছিল। পাঁচ টেস্টের ঐ সফরে ৫৪.১৪ গড়ে তিনি মাত্র ৫ উইকেট পান।
ক্রিকেটের পাশাপাশি ফুটবল খেলায়ও দক্ষ ছিলেন তিনি। দ্বিতীয় বিশ্বযুদ্ধ পরবর্তীকালে কেন্ট লীগে রামসগেট এফ.সি’র পক্ষে অর্ধ-পেশাদারী পর্যায়ে অংশ নেন।
১৯৫৯ ও ১৯৬০ সালে আঘাতের কারণে তার ক্রিকেট জীবন আরও সঙ্কুচিত হয়ে পড়ে। ফলশ্রুতিতে প্রথম-শ্রেণীর ক্রিকেট থেকে তাকে অবসর নিতে বাধ্য হতে হয়। অবসর পরবর্তীকালে মেইডস্টোনের বার্মিং এলাকায় বসবাস করেন। অতঃপর ৯২ বছর বয়সে ২ অক্টোবর, ২০১৫ তারিখে তার দেহাবসান ঘটে।
হানা আরেন্ট

হানা আরেন্ট (জার্মান: Hannah Arendt; ১৪ অক্টোবর, ১৯০৬, লিন্ডেন, জার্মান সাম্রাজ্য – ৪ ডিসেম্বর, ১৯৭৫, নিউ ইয়র্ক সিটি, যুক্তরাষ্ট্র) বিংশ শতাব্দীর সবচেয়ে প্রভাবশালী রাজনৈতিক-দর্শন-বিদদের একজন যদিও তিনি নিজে নিজেকে দার্শনিক হিসেবে পরিচয় দিতেন না, কারণ তার মতে দর্শন ব্যক্তি পুরুষ নিয়ে চিন্তিত যেখানে তিনি চিন্তিত সামষ্টিক মানুষ নিয়ে যাদের মধ্যে নারীও আছে এবং যারা বিশ্বজগৎ থেকে বিচ্ছিন্ন কোনো ভাবুক সত্তা নয় বরং জগতের মধ্যে সমষ্টিগতভাবে প্রোথিত। তার জন্ম এক জার্মান-ইহুদি পরিবারে, কিন্তু ১৯৩৩ সালে হিটলার ক্ষমতায় আসার পর জার্মানি ত্যাগ করতে বাধ্য হন এবং পরবর্তী আট বছর প্যারিসে বাস করেন ও বিভিন্ন ইহুদি শরণার্থী সংগঠনের জন্য কাজ করেন। ১৯৪১ সালে ফ্রান্স থেকে যুক্তরাষ্ট্রে অভিবাসী হিসেবে যান এবং শীঘ্রই নিউ ইয়র্ক সিটি'র একটি কর্মচঞ্চল বুদ্ধিজীবী গোষ্ঠীর সাথে অঙ্গীভূত হন। মৃত্যুর আগ পর্যন্ত বেশ কয়েকটি মার্কিন বিশ্ববিদ্যালয়ে অ্যাকাডেমীয় পদে কাজ করেছিলেন।
আরেন্ট অ্যাকাডেমিয়ার ভিতরে এবং বাইরে সবচেয়ে বেশি পরিচিত প্রধানত দুইটি বইয়ের কারণে: "The Origins of Totalitarianism" (১৯৫১) এবং "The Human Condition" (১৯৫৮)। "টোটালিটারিয়ানিজম"-এ তিনি বিগত নাৎসি ও স্টালিনীয় শাসন নিয়ে গবেষণাধর্মী আলোচনা করেছেন যা সমগ্রতাবাদী (totalitarian) শাসনের প্রকৃতি ও উদ্ভব নিয়ে ব্যাপক বিতর্কের জন্ম দিয়েছিল। "কন্ডিশন" বইটি ছিল মানুষের "ভিতা আক্তিভা"-র ("কর্মমুখর জীবন") মৌলিক ধরনগুলো নিয়ে একটি মৌলিক দার্শনিক গবেষণা। এছাড়া তিনি বিপ্লব, স্বাধীনতা, কর্তৃপক্ষ, প্রথা ও আধুনিক যুগ নিয়ে অনেক প্রবন্ধ লিখেছেন। তার সর্বশেষ গুরুত্বপূর্ণ দার্শনিক বই "The Life of the Mind" এর কেবল প্রথম দুই খণ্ড মৃত্যুর আগে শেষ করে যেতে পেরেছিলেন। বইটির বিষয় ছিল "ভিতা কন্তেমপ্লাতিভা" ("চিন্তামুখর জীবন")। "কন্ডিশন" এ যেমন কর্মমুখর জীবনের ক্যাটেগরি হিসেবে লেবার, ওয়ার্ক, ও অ্যাকশন উল্লেখ করেছিলেন তেমনি "লাইফ অফ দ্য মাইন্ড" এ চিন্তামুখর জীবনের মৌলিকতম তিনটি শক্তি হিসেবে উল্লেখ করেছেন থিংকিং, উইলিং, ও জাজিং।
আরেন্টের চিন্তাধারার কেন্দ্রীয় বিষয় ছিল মানুষের রাজনৈতিক জীবন। তার কাজকে এক কথায় প্রকাশ করতে হলে বলতে হয় সেটা মানুষের রাজনৈতিক অস্তিত্ব তাত্ত্বিকভাবে পুনর্নির্মাণের একটি প্রচেষ্টা। এবং এই কাজটি তিনি করেছেন পুরোপুরি রূপতাত্ত্বিকভাবে, যা তার উপর হাইডেগারের প্রভাবকে স্মরণ করিয়ে দেয়; তিনি হাইডেগারের ছাত্রী এবং ১৯২৫ সালে এক বছরের জন্য প্রেমিকা ছিলেন। আরেন্ট রাজনৈতিক দর্শনের সব তত্ত্ব বা আদর্শ এড়িয়ে গিয়ে একেবারে গোঁড়া থেকে মানুষের বিশ্বমাঝে-রাজনৈতিকভাবে-বিরাজনের রূপ বিশ্লেষণের মাধ্যমে তার গবেষণা শুরু করেন। তিনি দেখার চেষ্টা করেন মানুষ কীভাবে একটি পাবলিক গণতান্ত্রিক জীবন যাপন করতে পারে, কোন জিনিসগুলো সেই জীবনের জন্য হুমকিস্বরূপ, ব্যক্তিক ও সামষ্টিক জীবনের মধ্যে সংঘর্ষ কি কি, এবং উৎপাদন ও ভোগের সুতীব্র চক্র কীভাবে চলে।
হামিশ বেনেট

হামিশ কাইল বেনেট (জন্ম: ২২ জানুয়ারি, ১৯৮৭) তিমারু এলাকায় জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিচ্ছেন। দলে তিনি মূলতঃ ডানহাতি মিডিয়াম-ফাস্ট বোলিং করে থাকেন। এছাড়াও, নিচের সারিতে বামহাতে ব্যাটিং করে থাকেন হামিশ বেনেট। ঘরোয়া প্রথম-শ্রেণীর ক্রিকেট প্রতিযোগিতায় ক্যান্টারবারির প্রতিনিধিত্ব করছেন তিনি।
২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় নিউজিল্যান্ড দলের অন্যতম সদস্য ছিলেন তিনি। অক্টোবর, ২০১০ সালে বাংলাদেশের বিপক্ষে প্রথমবারের মতো একদিনের আন্তর্জাতিকে অংশ নেন। ঐ খেলায় তিনি সেরা বোলার হিসেবে ৩ উইকেট দখল করেন। তা স্বত্ত্বেও বাংলাদেশ দল ৯ রানে স্মরণীয় জয় পায়।
পরের মাসে ভারতের বিপক্ষে তার টেস্ট অভিষেক হয়। ঐ টেস্টটি অবশ্য ড্রয়ে পরিণত হয়েছিল। প্রথম ইনিংসে ১৫ ওভার বোলিং করলেও উইকেট লাভে ব্যর্থ হন। দ্বিতীয় ইনিংসে আঘাতের কারণে তিনি বোলিং করতে পারেননি।
নাইট্রিক অ্যাসিড

নাইট্রিক অ্যাসিড (), যা একুয়া ফর্টিস এবং স্পিরিট অফ নাইটার নামে পরিচিত, একটি ক্ষয়কারী খনিজ অ্যাসিড। যৌগটি বিশুদ্ধ অবস্থায় বর্ণহীন, পুরাতন এসিড হলুদাভ রঙ ধারণ করে কারণ এটা ভেঙে নাইট্রোজেনের অক্সাইড এবং পানি তৈরি করে। বাণিজ্যিক ভাবে উৎপন্ন নাইট্রিক এসিডের ঘনত্ব ৬৮%। যখন নাইট্রিক অ্যাসিডের ঘনত্ব ৮৬% এর বেশি হয় তখন একে "'ধূমায়িত নাইট্রিক অ্যাসিড "' বলে। নাইট্রোজেন ডাই অক্সাইডের উপস্থিতির ভিত্তিতে ধূমায়িত নাইট্রিক এসিড সাদা এবং লাল দুই ভাগে ভাগ করা হয়। ৯৫% এর বেশি ঘনত্বের নাইট্রিক এসিড নাইট্রেশান বিক্রিয়ার প্রধান রিএজেন্ট হিসেবে ব্যবহৃত হয়। নাইট্রিক অ্যাসিড সাধারণত দৃঢ় জারন উপাদান হিসেবে ব্যবহৃত হয়।
বিজ্ঞানী জাবির ইবনে হাইয়ান সর্ব প্রথম নাইট্রিক এসিড তৈরী করেন।
নাইট্রোজেন অক্সাইডের (NO) সাথে জলের বিক্রিয়ায় নাইট্রিক এসিড তৈরী হয়।
সাধারণত এই বিক্রিয়ার মাধ্যমে উৎপাদিত নাইট্রিক অক্সাইড পুনরায় বাতাসের অক্সিজেন দ্বারা জারিত হয়ে নাইট্রোজেন ডাই অক্সাইড তৈরি করে।
হাইড্রোজেন পার অক্সাইড এর মধ্যে নাইট্রোজেন চালনা করলে এসিড উৎপন্ন হয়।
বাণিজ্যিক নাইট্রিক এসিড দ্রবণে ৫২%-৬৮% নাইট্রিক এসিড থাকে। জার্মান রসায়নবিদ উইলহেলম অস্টওয়াল্ডের নামানুসারে নাইট্রিক এসিড উৎপাদন প্রক্রিয়াকে বলা হয় অস্টওয়াল্ড প্রক্রিয়া। এই প্রক্রিয়ায় অনাদ্র অ্যামোনিয়া প্লাটিনাম-রোডিয়াম সংকর প্রভাবকের এর উপস্থিতিতে ৫০০K তাপ ও ৯bar চাপে জারিতে হয়ে নাইট্রিক অক্সাইড তৈরি করে।
হেবার পদ্ধতি তে উৎপাদিত শুষ্ক ও বিশুদ্ধ অ্যামোনিয়া প্রথমে উত্তপ্ত বাতাসের সাথে 1:7.5 আয়তনিক অনুপাতে মিশ্রিত হয় এই মিশ্রণকে ধূলিকণা মুক্ত করে উত্তপ্ত Pt-Rh তারজালি অনুঘটকের মধ্যে অতি দ্রুত পাঠালে ( সংস্পর্শ সময় = 1ms) অক্সিজেনের সাথে বিক্রিয়ায় অ্যামোনিয়া নাইট্রিক অক্সাইডে জারিত হয়।
এটা জলশোষণের দ্বারা নাইট্রিক এসিড ও নাইট্রিক অক্সাইড তৈরি করে।
নাইট্রিক অক্সাইড পুনরায় চক্রে ফিরে এসে নাইট্রিক এসিডে পরিণত হয়।
জলীয় HNO কে পাতনের মাধ্যমে গাঢ় নাইট্রিক এসিডে রূপান্তরিত করা যায়। গাঢ় HSO এর সাথে জলবিয়োজনে ৯৮% গাঢ় নাইট্রিক এসিড পাওয়া যায়।